દીવાલ કૂદ્યા બાદ તે રિવરફ્રન્ટ તરફ ગયો હતો અને ત્યાંથી રિક્ષા કરી કાલુપુર રેલવે સ્ટેશન ગયો હતો અને સ્ટેશનથી તે ટ્રેનમાં બેસી બાંદ્રા ગયો હતો. બાંદ્રા ગયા બાદ જયપુર પોતાના ગામે જશે તો પોલીસના હાથે ઝડપાઇ જશે તે બીકના કારણે કોટા જવાનું વિચારી જયપુરથી ટ્રેનમાં બેઠો હતો. જયપુર તરફ જતાં વચ્ચે તેણે બે વખત તેના પરિવારજનો સાથે ફોન પર વાતચીત કરી હતી અને આ ફોન ટ્રેસ થતાં જ પોલીસે મોબાઇલ લોકેશન મેળવી કરજણ ખાતે ટ્રેન પહોંચતાં રેલવે ડીઆરએમને પોલીસે જાણ કરી ટ્રેન રોકાવી હતી અને તેને દબોચી લીધો હતો. ક્રાઇમ બ્રાન્ચ મોડી રાત્રે ૧ર-૩૦ વાગ્યે મનીષને ક્રાઇમ બ્રાન્ચ ખાતે લઇ આવી હતી અને મેડિકલ ટેસ્ટ માટે તેને સિવિલ હોસ્પિટલ ખાતે લઇ જવામાં આવ્યો હતો. પોલીસસૂત્રોના જણાવ્યા મુજબ આરોપી મનીષને મોડી સાંજે કોર્ટમાં રજૂ કરી તેના રિમાન્ડની માગ કરવામાં આવશે અને હત્યા કઇ રીતે કરી તેનું રીકન્સ્ટ્રકશન પણ કરાશે.